Κινητοποίηση τουλάχιστον 315 δισεκατ. ευρώ πρόσθετης επένδυσης κατά τα επόμενα τρία έτη, ώστε να μεγιστοποιηθεί ο αντίκτυπος των δημόσιων πόρων και να απελευθερωθούν ιδιωτικές επενδύσεις. Στοχευμένες πρωτοβουλίες για να διασφαλιστεί ότι οι εν λόγω πρόσθετες επενδύσεις θα ανταποκρίνονται στις ανάγκες της πραγματικής οικονομίας. Μέτρα που θα επιφέρουν απλούστερη, καλύτερη και μεγαλύτερη κανονιστική προβλεψιμότητα, αίροντας ειδικά τα εμπόδια στην ανάπτυξη. Ενίσχυση των ίσων όρων ανταγωνισμού και εξάλειψη των φραγμών για τις επενδύσεις στην ενιαία αγορά. Απελευθέρωση νέων πηγών μακροπρόθεσμης χρηματοδότησης. Συστήνεται ένα νέο Ευρωπαϊκό Ταμείο Στρατηγικών Επενδύσεων (ΕΤΣΕ) σε συνεργασία μεταξύ της Ευρωπαϊκής Επιτροπής (ΕΕ) και της Ευρωπαϊκής Τράπεζας Επενδύσεων (ΕΤΕπ). Αρχικά, θα συσταθεί στον προϋπολογισμό της ΕΕ εγγύηση ύψους 16 δισεκατ. ευρώ και η ΕΤΕπ θα διαθέσει 5 δισεκατ. ευρώ. Οι χώρες της ΕΕ και οι ιδιωτικές επιχειρήσεις θα έχουν την ευκαιρία να συνεισφέρουν, με κάθε 1 δισεκατ. ευρώ χρηματοδότησης να συνεπάγεται τουλάχιστον 20 δισεκατ. ευρώ κεφαλαίου. Ένας δίαυλος έργων θα καταρτιστεί σε επίπεδο ΕΕ και θα δημιουργηθεί ένας "κόμβος επενδυτικών συμβουλών" ο οποίος θα φέρει σε επαφή πηγές εμπειρογνωσίας και θα ενισχύσει την τεχνική βοήθεια σε όλα τα επίπεδα. Η Επιτροπή θα συνεργαστεί με επενδυτές, φορείς υλοποίησης έργων και θεσμικούς φορείς για τη διευκόλυνση βασικών επενδυτικών σχεδίων και για να εξασφαλίσει ότι τα έργα αποκτούν πρόσβαση στις κατάλληλες πηγές χρηματοδότησης. Για περισσότερες πληροφορίες, δείτε: 10 προτεραιότητες της Ευρωπαϊκής Επιτροπής: Επενδυτικό Σχέδιο Έκθεση της ειδικής ομάδας δράσης για τις επενδύσεις στην ΕΕ Πρόταση κανονισμού σχετικά με το Ευρωπαϊκό Ταμείο Στρατηγικών Επενδύσεων. τελευταία ενημέρωση 20.05.2015